|  |
| --- |
| **UURIMISTÖÖ JÄTKUTAOTLUSE KAASKIRI KOOSKÕLASTUSE SAAMISEKS TARTU ÜLIKOOLI INIMUURINGUTE EETIKA KOMITEELT** |

**1. PROJEKTI NIMETUS**

Riigikaitse alase inimressursi kompleksuuring Kaitseväes

**2. VASTUTAV UURIJA**

ees- ja perekonnanimi: Kadri Kallip  
töökoht: Kaitseväe Akadeemia  
töökoha aadress: Riia 12, Tartu 51013

**3. EETIKAKOMITEE POOLT VÄLJASTATUD KOOSKÕLASTUSTE NUMBRID**

Tartu Ülikooli inimuuringute eetika komitee luba nr 271/T-7 (19.06.2017).

Tartu Ülikooli inimuuringute eetika komitee luba nr 281/M-14 (16.04.2018).

Tartu Ülikooli inimuuringute eetika komitee luba nr 300/M-22 (20.01.2020).

Tartu Ülikooli inimuuringute eetika komitee luba nr 302/M-27 (16.03.2020).

Tartu Ülikooli inimuuringute eetika komitee luba nr 307/M-20 (20.04.2020).

Tartu Ülikooli inimuuringute eetika komitee luba nr 319/M-12 (15.06.2020).

Tartu Ülikooli inimuuringute eetika komitee luba nr 323/M-22 (21.09.2020).

Tartu Ülikooli inimuuringute eetika komitee luba nr 327/M-13 (19.10.2020).

Tartu Ülikooli inimuuringute eetika komitee luba nr 332/M-26 (21.12.2020).

Tartu Ülikooli inimuuringute eetika komitee luba nr 340/M-20 (19.04.2021).

Tartu Ülikooli inimuuringute eetika komitee luba nr 352/M-18 (15.11.2021).

Tartu Ülikooli inimuuringute eetika komitee luba nr 356/M-20 (20.12.2021).

Tartu Ülikooli inimuuringute eetika komitee luba nr 364/M-17 (30.05.2022).

Tartu Ülikooli inimuuringute eetika komitee luba nr 384/M-23 (20.11.2023).

**4. TEHTAVA MUUDATUSE SELGITUS**

Riigikaitse alase inimressursi kompleksuuring on igal aastal ajateenijate ja reservväelaste seas läbiviidav uuring. Ajateenijate küsitlus toimub igal aastal kahel korral teenistuse jooksul - teenistuse alguses ja lõpus. Reservväelaste küsitlused viiakse läbi suurõppuste (nt Kevadtorm, SIIL jne) ja lisaõppekogunemiste (nt OKAS jne) raames. Käesoleva muudatuse sisuks on välkõppuste ankeet, mida on plaanis kasutada edaspidi lisaõppekogunemistele kutsutute küsitlemisel. Reservväelaste küsitlusi viiakse edaspidi läbi ainult veebi teel pärast õppuse toimumist. Ka jagatakse kõikidele õppusele kutsutud reservväelastele edaspidi ainult üks link. Küsitlust viiakse läbi ainult veebi teel, et vastajal oleks võimalik küsitlusele vastata endale sobival ajal. Varasemalt viidi küsitlusi läbi kas ainult paberkandjal või hübriidselt paberkandjal ja elektrooniliselt, kus küsitlused leidsid aset õppuse lõppjärgus, kus vastajad olid õppusest väsinud ja küsitlusele vastamine toimus muude lahkumistegevuste hulgas. Sealjuures vastasid varasemalt veebi teel küsitlusele ainult õppusel mitteosalenud vastajad. Uued muudatused on tingitud ka infotehnoloogistest arengutest. Muid metodoloogilisi muudatusi uuringu läbiviimises seoses reservväelaste küsitlemisega ei ole toimunud.

Kuna reservväelaste küsitluses on sarnaselt ajateenijate küsitlusega küsimusi, mida küsitakse igal korral ja teatud küsimusi küsitakse vaid siis, kui need on asjakohased, siis edaspidi jaotatakse ka reservväelaste ankeetide küsimused püsiosa ja muutuva osa küsimusteks. Seega koosneb välkõppuse ankeet põhiosast, mis sisaldab küsimusi sotsiaal-demograafiliste andmete, hoiakute, motivatsiooni ning õppekogunemise osas antud hinnangute ja tagasiside kohta, ning muutuvast osast, mille teemad määratletakse vahetult enne õppuse toimumist, kuna lisaõppekogunemised toimuvad väga lühikese etteteatamisajaga. Põhiosa küsimusi esitatakse igas välkõppuse küsitlusankeedis, et tagada uuringu järjepidevus ja aegread. Muutuvateks osadeks on nii üksusi puudutav info (erinevatele õppustele kutsutakse kas reservväelasi ja/või kaitseliitlasi) kui ka üks kord või ajalise korduvusega uuringusse lisatud aktuaalsed uurimisteemad.

Kui varasemalt oleme esitanud jätkutaotlusi kindlate õppuste osas, siis õppekogunemiste mahu suurenemisega soovime edaspidi kasutada üldisemalt suur- ja välkõppuste jaoks erinevaid ankeete, kus sisuliselt oleks tegemist sarnaste ankeetidega, kuid välkõppuste ankeedid on mahult lühemad. Reservväelaste seas läbiviidud ankeetküsitluse kooskõlastasime 2022. aastal, mil toimus suurõppus SIIL (364/M-17).

Välkõppuste ankeedi muudatused on tingitud eelkõige neljast põhjusest: 1) vastajate jaoks täitmise sõbralikumaks muutmine (nt lohisevate sõnastuste korrigeerimine, avatud küsimuste vähendamine, avatud küsimuste vähendamine); 2) küsimuste ajakohastamine (nt COVID kriis ei ole enam üldlevinud, vahepeal on toimunud militaarvaldkonnas muudatused); 3) Kaitseväe ja Kaitseliidu kui tellija ja/või õppuste korraldajate poolsetest täpsustustest; 4) kuna eelmine kooskõlastus tehti suurõppuse osas, aga paljud küsimused ei ole välkõppustel asjakohased, siis on teatud osa küsimustest välja jäetud.

Välkõppuste ankeet

*Muudatused püsiosas*

Ankeedis on täpsustatud uuringut tutvustavat teksti, sest õppusel osalejatele ja mitteosalejatele jagatakse üks küsitluslink ning küsitlust viiakse läbi ainult veebi teel, mistõttu oli vajadus muuta sissejuhatav tekst universaalseks. Ka on sissejuhatuse teksti ajakohastatud ja kohendatud vastajate jaoks mugavamaks, selgemaks ning loogilisemaks. Kuna uuringus osalejatele jagatakse ainult üks küsitluslink, siis on lisatud küsimus (küsimus 1), millega suunatakse vastajad nendele mõeldud küsimuste juurde.

Välkõppustele kutsutakse nii reservväelasi kui ka kaitseliitlasi ning võrreldes varasemaga korraldatakse õppuseid suuremas mahus. Sellest tulenevalt ajakohastati küsimust 2, kus küsitakse õppusel osalemise üksuse kohta. Ka ei tooda välkõppuste ankeedis kindlaid üksuseid hetkel välja, sest igal välkõppusel on erinevad üksused. Kui aga küsitakse reservväelastelt üksuste osas, siis küsitakse üksuste osas üldisemat infot (nt toetuse väejuhatus, õhuvägi, merevägi, küberväejuhatus, erioperatsioonide väejuhatus, sõjaväepolitsei, maaväe eri diviisid)

Küsimusi 5 ja 33 küsitakse edaspidi kõikidelt vastajatelt.

Küsimust 7 on muudetud reservväelaste jaoks selgemaks lisades sõna „ajateenistusest“. Varasematest küsitlustest on selgunud, et kuna õppusel osalejate seas on ka endisi tegevväelasi, siis ei mõistetud küsimust üheselt ja tegevväelased märkisid oma tegevteenistusest reservi arvamise aastat.

Uue küsimusena on sisse toodud küsimus 12. Varasemate küsitluste käigus on selgunud, et on reservväelasi, kelle hulgas on endisi tegevväelasi. Tegevväelaseks olemine omab kindlasti efekti hoiakutele ja organisatsiooni suhtumisele, mistõttu lisati käesolev küsimus küsimustikku.

Ka on lisandunud küsimused 22 ja 24 eesmärgiga uurida lähemalt reservväelaste kaitsetahet. Nimelt on võimalik, et kõik reservväelased ei soovi isiklikest vaadetest ja hoiakutest tulenevalt osaleda riigi relvastatud vastupanus, kuid oleksid valmis panustama riigikaitsesse mittesõjaliselt.

Küsimusi 13, 14, 16, 28, 32-35, 53, 65 on ajakohastatud ning muudetud selgemaks, loogilisemaks ja/või vastaja jaoks vähem koormavamaks.

Küsimused 5A, 6, 8–10, 18, 29, 31, 32 (viimane vastusevariant), 40, 43–51 (tervise ploki küsimused), 55–58, 60, 61, 64 jäävad välkõppuste ankeedist välja, kuid küsitakse suurõppuste ankeedi püsi- või muutuvas osas.

Küsimused 11 ja 30 jäävad ankeedi lühendamise eesmärgil ankeetidest edaspidi täiesti välja.

Küsimuse 17 puhul on tegemist varasema sõjaaja üksuse nimetuse ja numbri asemel täpsustatud küsimusega. Küsimust muudeti sellepärast, et oluline on see, kas reservväelane teab oma ülesandeid ja kohustusi laiemalt, mitte ainult konkreetset üksuse nimetust ja numbrit.

Küsimus 25 jääb ankeedist välja, sest küsimuses 26 küsitakse ka kohustusliku ajateenistuse kohta ja seega on see küsimus dubleeriv.

Kuna välkõppuste ankeeti on plaanis kasutada erinevate õppuste raames, siis on sissejuhatavas tekstis, aga ka küsimustes 1, 2 ja 28 välja võetud viide konkreetsele õppusele.

Küsimuse 33 sõnastust on täiendatud, et see oleks vastaja jaoks selgem. Sealjuures on seda küsimust plaanis edaspidi küsida ainult osalejatelt.

Küsimuses 34 on välja võetud COVID 19 pandeemiat puudutav vastusevariant, kuna pandeemia ei ole enam nii levinud ning väite lisamine ei ole ka enam asjakohane. Ka on lisatud sama küsimuse juurde ühele vastusevariandile täpsustus (*Mul on vaja kanda hoolt abi vajavate lähedaste inimeste (nt lapsed, eakad vanemad)*), et küsimus oleks vastajate jaoks selgem. Kuna riigikaitsealased teemad on ühiskonnas pärast Ukraina sõja algus eriti aktuaalsed, siis on ka samale küsimusele lisatud riigikaitset puudutav vastusevariant.

Küsimuses 36 on lisandunud üks vastusevariant. Nimelt, varasemalt on küsitud tagasisidet vaid õppusele saabumise korralduse osas, kuid kuna vastajate vabad vastused on peegeldanud kriitikat ja ettepanekuid ka õppuselt lahkumise osas, siis lisati lahkumise ja varustuse tagastamise aspekt ka õppekogunemise eri tahkude hulka.

Küsimus 37 on välkõppuste ankeedist küsimustiku lühendamise eesmärgil välja jäetud ning täpsustatud on viimast küsimust (küsimus 65), et vastajatel oleks siiski võimalik anda kogu õppuse osas soovi korral tagasisidet.

Kuna varasemalt puudus küsimus, kus õppusel osalejad saaksid anda hinnangut kogu väljaõppele, siis lisati selles osas uus küsimus (küsimus 38).

Kuna oluline oleks teada saada, kas õppustel osalejad sooviksid tulla teenistusse ka tegevväelasena, siis sellest tulenevalt on lisatud küsimus 41. Seda küsimust plaanitakse küsida nii välk- kui suurõppuste küsitlustes.

*Muudatused muutuvas osas*

Kuna kõikidel välkõppustel ei osale kaitseliitlasi, siis neile mõeldud Kaitseliiduga küsimused liigitatakse edaspidi muutuva osa alla. Kuna oluline on teada saada, millal Kaitseliiduga liituti ja mis põhjustel Kaitseliiduga liituti, siis on lisatud küsimused 3 ja 4. Ka on lisatud muutuvasse ossa küsimus, mis puudutab ametikohta (küsimus 15). Küsimus on lisatud sellepärast, et teada saada, kas vastustes võib esineda erinevusi, kui õppusel osaleti valel ametikohal.

\*\*\*

Ankeedid koos eristatud täiendustega on lisatud jätkutaotluse lisasse, kus punases kirjas on tähistatud igasugused muudatused ning sinisega on välja toodud muudetud teksti algne versioon. Et ankeedist saaks parema ülevaate, siis ei ole ankeedis eristatud ka püsiosa küsimusi, vaid välja on toodud ainult muutuva osa küsimused, kus küsimuse ette on lisatud märge [muutuv osa]. Ka on ühes ankeedis esitatud nii osalejatele kui ka mitteosalejatele mõeldud küsimused. Selleks, et paremini eristada, kellele on küsimus suunatud, siis on küsimuse ette lisatud [kõigilt], kui küsimust küsitakse kõigilt, [osalejatelt], kui küsimust küsitakse ainult osalejatelt ja [mitteosalejatelt], kui küsimust küsitakse ainult mitteosalejatelt.

**5. ESITATUD DOKUMENTIDE NIMEKIRI**

1. Jätkutaotluse avaldus
2. Lisa 1. Välkõppuse ankeet

**6. KIRJA SAATJA ANDMED**

ees- ja perekonnanimi: Kadri Kallip  
aadress: Kaitseväe Akadeemia, Riia 12, Tartu 51013  
telefoninumber: 717 6267 e-post: [kadri.kallip@mil.ee](mailto:kadri.kallip@mil.ee)

kontakt-postiaadress: Kaitseväe Akadeemia, Riia 12, Tartu 51013  
allkiri: allkirjastatud digitaalselt